Rikunarita-ORG/Wikinium huggingface dataset:
# Fosforo

|  |  |  |
| --- | --- | --- |
|  |  |
Chest artícol a l'è scricc in Lumbàrt, ortograféa orientàl unificàda.
 |

Bosèta con dét del fòsfor bianch
El **fòsforo** l'è 'n elemènt chìmich enserìt endèla tàola periòdica dei elemèncc col sìmbol **P**. El g'ha nömer atòmich 15, che völ dì che 'l nùcleo de 'n àtom de fòsforo el g'ha quìndes prutù. El fà part de la categurìa dei mìa-metài e l'è colocàt endèl grùpo de l'azòto.

En natüra se 'l tróa mìa al stat elementàr, ma sóta fùrma de fosfàt (sal de l'àcido fosfòrich), el bónda en sèrte préde e 'ndèle cèlule dei éser vivèncc, de le quàle el costetöés en elemènt esensiàl. El fòsforo elementàr l'è 'n gran tat reatìf e, al cumbinàs co l'osìgeno l'emèt 'na lüminesènsa dèbola dèbola. De chèsta caraterìstica gh'è nasìt el sò nòm, che 'l vé del greco *"φόσφορος"*, cioè "phosphoros", che völarès dì "portadùr de lùce"). L'üzo endüstriàl principàl del fòsforo l'è per la prudusiù de fertilizàncc, ma se 'l dòpra apò a per i espluzìf, i sonfanèi, i föch artificiài, le cüre per le piànte, i dentifrìci, i detergèncce e i led bianch.

El fòsforo l'è stat izolàt per la prìma ólta del chìmich todèsch Hennig Brand endel 1669. Entat che 'l tentàa de distilà i sài che restàa de l'evaporasiù de l'urìna, s'è furmàt en materiàl biànch, che se idìa pò al scür, che a brüzà el fàa 'na fiàma bèla lüminùza. De alùra, la paròla fosforescènt l'è stàda dopràda per descrìer töcc chèi materiài che se èt al scür (i emèt 'na lùce dèbola) sènsa brüzà.
# Beirut

|  |  |
| --- | --- |
|  | Quel articul chì l'è scrivüü in Lumbard, cun l'urtugrafia insübrica ünificada.
 |

**Beirut** a l'è la capital del Liban.

Al gh'ha pressapoch 1.200.000 abitant (2005).
# Ünitarismu

|  |  |
| --- | --- |
|  | Quel articul chì l'è scrivüü in Lumbard, cun l'urtugrafia insübrica ünificada.
 |

L'**ünitarismu** a l'è vüna di famei teulògich vegnüü sü prima da la Refurma Prutestant, e che la sa desvilüpa int al medésim sécul che chesta. A l'è cunsideraa cuma vüna di tendenz da la Refurma Radicala e al sa carateriza par refüdá ul dogma da la Trinitaa e la suva fermaziun da l'ünitaa da Díu e da la natüra ümana da Gesüü Crist, inscí cuma pal sò liberalismu in àmbit teulògich e sucial.
Al representa mía una dutrina ünica, ma al gh'ha avüü diferent manifestaziun lungh la stòria.
I ven cunsideraa teulugii ünitarist ul süburdinaziunismu, l'arianismu, ul servetismu, tra i òlt.
# Diritt e Giustizia

|  |  |
| --- | --- |
|  | Quest articol chì l'è scrivuu in lombard, grafia milanesa. |

**Diritt e Giustizia** (in polacch *Prawo i Sprawiedliwość*) a l'è 'n partii politegh polacch de destra, de ispirazion conservatris e dirigista e moderatament euroscettich. L'è staa fondaa in del 2001 di giumej Lech e Jarosław Kaczyński, de 'n union de part de l'Azion Elettorala Solidarność e de l'Accord de Center.

A nivell europee el aderiss a la Lianza di Conservator e di Riformista Europee.

## Riferiment

* Prawo i Sprawiedliwość Arqiviad qé:
# Lubelskie

|  |  |
| --- | --- |
|  | Quest articol chì l'è scrivuu in lombard, grafia milanesa. |

Bandéra de Lubelskie
El **Voivodaa de Lubelskie** l'è on voivodaa de la Polonia. La soa capital l'è Lublin e 'l gh'ha ona superfis de 25,122 km2.

## Storia

## Popolazzion

## Cittaa
# Governo de unità nazzionala

|  |  |
| --- | --- |
|  | Quest articol chì l'è scrivud in lombard, con la Noeuva Ortografia Lombarda |

Un **governo de unità nazzionala** a l'è un governo che l'è sostegnud de la pupart di forze che gh'è in Parlament, doperad de solet quand che la gh'è un'emergenza o in d'una grama situazzion politega.

## Riferiment

* OpenPolis

## Vos corelade

* Granda coalizzion
# Autobus

|  |  |
| --- | --- |
|  | Quest articol chì l'è scrivud in lombard, con la Noeuva Ortografia Lombarda |

Un vegg bus a Milan
Un **autobus** (despess breviad in *bus*, ciamad anca *corriera* o, in Lombardia oriental, *bes'cia bloeu* per el tipegh color di corriere extra-urbane, in Svizzera *posta*) a l'è un mez de straport, de solet publegh ma doperabel anca per straport turistegh o privad, che l'è pensad per menà in sgir un numer pussee volt de sgent rispet a di alter mez de straport, e anca i so bagagg. Ghe n'è de piscinit, a bon cunt el minim in Europa l'è de noeuv post - a cuntà anca quell del sciafoeur - e 'sti chi inn ciamad anca minibus, 'me che ghe n'è de grand, anca con pussee de element che inn conligad in tra de lor de bofet, e a pussee de pian: quei pussee grand poden havégh spazzi fina per 300 persone.

I prim bus inn stad inventad, a cavall, in di agn '20 del 1800, con quei a vapor che inn rivad in di agn 1830, menter i prim filobus inn del 1882. In del 1895 a l'è mitud in servizzi el prim autobus che 'l gh'ha un so motor a combustion interna e 'l prim bus prodot in massa a l'è stad el LGOC B-type a du pian, per Londra, che anca incoeu a l'è un simbol de la capital britannega. I autobus con la midema forma del dì d'incoeu resalissen ai agn '50 del secol quell de vint e a partì del noeuv milleni a l'è vegnud su l'interess in sui tecnologie che ghe permeten de vesser pussee ecologegh, compagn de l'alimentazzion con di carburant pussee net de benzina e gasoeuli, el motor ibrid o la trazzion eletriga cont i batarie.

In Europa, per guidài ghe voeul la patenta de categoria D, e per el servizzi professional ghe voeulen di certifegad pussee. In di Stat Unid, ghe voeul una patenta de guida professional.

## Riferiment

* Treccani

## Alter proget

Altri progetti

* Wikiquote
* Wikinotizie
* Wikimedia Commons
* Wikivoyage
* Wikiquote el gh'ha dent citazzion de o su **autobus Wikinotizie el gh'ha dent notizzie in su **autobus Wikimedia Commons el gh'ha dent imagin o alter archivi su **autobus Wikivoyage el gh'ha dent Informazzion turisteghe su **autobus**

## Vos corelade

* Autostazzion
* Bus de straport publegh
* Bus turistegh
* Scoeula-bus
* Autobus articolad
* Autobus su rodaja
* Trenin turistegh
# Scarpa

|  |  |
| --- | --- |
|  | Quest articol chì l'è scrivuu in lombard, grafia milanesa. |

Ona scarpa rossa de donna cont el tacch.
La **scarpa** l'è ona calzadura, cioè on ogett de mett in sui pee, di quai la ciappa la forma. La se descompagna del scarpon e del stival perchè la quatta nò la caviggia.

La serviss per protegg el pè del terren, ma anca per permett de caminà mej.

A l'è on ogett bell antigh, e i primm testimonianz je troeuvom in del 9000 p.d.C. A bon cunt, el sò usagg el s'è spantegaa de bon domà in de l'età moderna: in del Medioev, per esempi, la pupart de la pora gent la doperava i zoccor (scarp faa de legn).

La scarpa a l'è anca on ogett de moda (in manera particolar feminil) bell important. L'omm che 'l repara i scarp el se ciama *bagatt* o *scarpolin*.

I *scarp de tennis*, intenduu 'me scarp di pover, hann ispiraa vuna di canzon pussee famos de l'Enzo Jannacci, cioè "El portava i scarp de tennis", che la gh'ha 'me protagonista on barbon de Milan.

## El nomm

La parolla *scarpa* el riva del germanegh *skarpa*, cioè "sacoccia de pell". L'è spantegaa in tutt i lengov d'Italia.

## Varda anca

* Scarpon
* Zoccor
* Stival
* Tacch
* Bagatt
* Calzetta
* Pè
* Sciavatta
# Kazakistan

|  |  |
| --- | --- |
|  | Quel articul chì l'è scrivüü in Lumbard, cun l'urtugrafia insübrica ünificada.
 |

| Kazakistan |
| --- |
|

|  |  |
| --- | --- |
|  |  |
|  |  |

 |
| Kazakistan - Localizazion |
| Daits aministrativ |
| Nom intreg |  |
| Nom ofiçal | Қазақстан Республикасы, قزاقستان ره‌سپۇبليكاسى, Республика Казахстан, قازاقىستان e la République du Kazakhstan |
| Lengue ofiçai | Lenga kazaka e Lengua rüssa |
| Capitala | Astana |
| Politega |
| Forma de govern |  |
| Capo de Stat | Qasym-Jomart Toqaev |
| Capo de Govern | Álıhan Smaıylov |
| Superfix |
| Totala | 2 724 900 km² |
| Popolazion |
| Totala | 20 139 914 ab.(1º giugn 2024) |
| Densitaa | 7.39 ab./km² |
| Jeografia |
| Continent | Europa e Asia |
| Confin | Turkmenistan, Cina, Kirghizistan, Uzbekistan e Russia |
| Fus orari | UTC+5 |
| Economia |
| Valuda | tenge kazako |
| PIL (nominal) | 197 112,26 milion de USD (2021) |
| Varie |
| Codex ISO 3166 | KZ, KAZ, 398 |
| TLD | .kz e .қаз |
| Prefiss tel. | +7 |
| Sigla autom. | KZ |
| Inn nazional | Meniń Qazaqstanym |
| Evoluzion storega |
| Proclamazion | 1991 |
|   |

El **Kazakistan** (*Қазақстан* in kazach) a l'è un paes de l'Asia.

A l'è tacaa a la Rüssia, a la Cina, a l'Uzbekistan, al Kirghizistan e al Turkmenistan.

La capital a l'è Astana.

Al gh'ha una süperfiss de 2.717.300 km² e una pupulaziun de pressapoch 15.200.000 abitant.

## Urganizaziun pulitiga

El Kazakistan (nom ufizial: **Қазақстан Республикасы**) a l'è una repübliga.

El president a l'è el Qassym-Schomart Toqajew (Қасым-Жомарт Тоқаев) (del 2019).

El prim minister a l'è el Asqar Mamin (Асқар Мамин) del 2019).

|  I Stat de l'Europa |  |
| --- | --- |
| Albania | Andora | Armenia2 | Austria | Azerbaigian1 | Belgi | Bielorussia | Bosnia e Erzegovina | Bulgaria | Cechia | Cipro2 | Citaa del Vatican | Croazia | Denimarca | Estonia | Finlandia | Frància | Georgia1 | Germania | Grecia | Irlanda | Islànda | Itàlia | Kazakhstan1 | Letònia | Liechtenstein | Lituània | Lussemburgh | Macedonia del Nord | Malta | Monaco | Moldavia | Montnegher | Norvegia | Paes Bass | Portogall | Polonia | Regn Unii | Romania | Russia1 | San Marin | Serbia | Slovacchia | Slovenia | Spagna | Svezia | Svízzera | Turchia1 | Ucraina | Ongaria |
| 1. Stat parzialment in Asia. 2. Stat in Asia, però considerads part de l'Europa per dei rexon storeg e culturai |

|  I stat de l'Asia |  |
| --- | --- |
| Afghanistan | Arabia Saudita | Armenia2 | Azerbaigian1 | Bahrein | Bangladesh | Bhutan | Birmania | Brunei | Cambogia | Cina | Cipro2 | Corea del Nord | Corea del Sud | Emiraa Arab Unii | Filipinn | Georgia1 | Giapon | Giordania | India | Indonesia | Iran | Iraq | Israel | Kazakhstan1 | Kirghizistan | Kuwait | Laos | Liban | Maldiv | Malaysia | Mongolia | Nepal | Oman | Pakistan | Qatar | Rüssia1 | Singapor | Siria | Sri Lanka | Tagikistan | Tailandia | Timor Est | Türchìa1 | Uzbekistan | Vietnam | Yemen |
| 1. Stat parzialment in Europa. 2. Stat geograficament in Asia, però consideraa part d'Europa per di reson storich e culturaj. |
# Orsk

|  |
| --- |
| **Quest articol chi l'è scrivuu in Koiné occidentala**.

---

La Koiné occidentala l'è pu accettada dai regoll de la lmo.wiki, donca l'articol l'è da nettà. |

**Orsk** (rüss Орск) l'è una citaa indüstriaal in dii muunt Urali in de l'estremu est dela Rüssia europea, bagnada dal fiümm Ural, in dela pruvincja de Orenburg. In del 2002 la gh'era 250.963 abitaant.

La citaa l'è stada fundada da *Ivan Kirillov* e daj omen dela sò spedizziun in del XVIII sécul cumé furtèzza süla riva sinistra de l'Ural. La sò crescita la cumencja intrnu a l'ann 1870, cumé center agricul e cumercjaal; in dii ann '30 ul regiim de Stalin al taca a svilüpaa l'indüstria de l'Üniun Suvietica, e la cumencja inscì l'indüstrializazziun dela citaa, suratütt metalürgica, petrulchimica e mecanica.
# Papua Növa Guinea

|  |  |
| --- | --- |
|  | Quel articul chì l'è scrivüü in Lumbard, cun l'urtugrafia insübrica ünificada.
 |

**Papua Növa Guinea** (*Papua New Guinea* in ingles; *Papua Niugini* in tok pisin) a l'è un paes de l'Uceania.

A l'è tacaa a ovest a l'Indunesia.

La capital a l'è Port Moresby.

La gh'ha una süperfiss de 462.840 km² e una pupulaziun de pressapoch 5.887.000 abitant.

La Papua Növa Guinea la se tröa per la püssee part in de la metà urientala de l'isula de la Növa Guinea, ma la gh'ha dent anca alter isul piscininn de l'Ucean Pacifich.

In de l'altra metà de la Növa Guinea a gh'hinn i pruinc indunesiann de Papua e de Papua Ucidentala.

El pais a l'è staa minga espluraa cumpletament. A l'è pussibil che in di zonn püssee dent de l'isula ghe sien di pupulaziun, piant e besti che se cugnussen minga.

## Storia

El toch setentriunal del paes a l'è staa un pussediment de la Germania del 1884 fina a la prima guera mundiala, quand che l'ha ucüpaa l'Australia, che del 1904 la ministrava giamò, per cünt del Regn Ünii, el toch meridiunal.

In del 1975 el paes l'ha utegnüü l'indipendenza.

## Lenguv

Papua Neuva Guinea a l'è vün di paes cun la püssee granda diversità de cultür: a gh'hinn püssee de 850 lenguv indigen, ognidüna d'un grüp etnich cun la sò cultüra tradiziunala. Dumà el 18% de la pupulaziun la viv in di cità.

I lenguv ufiziaj a hinn l'ingles, el tok pisin e l'hiri motu.

## Urganizaziun pulitiga

Papua Növa Guinea (nom ufizial: **Independent State of Papua New Guinea / Independen Stet bilong Papua Niugini**) a l'è un regn del Commonwealth e el re a l'è el Carl III.

El Prim Minister a l'è el James Marape (del 2019).

## Alter proget

Altri progetti

* Wikinotizie
* Wikimedia Commons
* Wikivoyage
* Wikinotizie el gh'ha dent notizzie in su **Papua Növa Guinea Wikimedia Commons el gh'ha dent imagin o alter archivi su **Papua Növa Guinea Wikivoyage el gh'ha dent Informazzion turisteghe su **Papua Növa Guinea**
# Victoria (Australia)

|  |  |
| --- | --- |
|  | Quest articol chì l'è scrivud in lombard, con la Noeuva Ortografia Lombarda |

El Stat del Victoria in Australia
El **Victoria** a l'è un Stat federad de l'Australia con capitala Melbourne, el segond pussee piscinin de l'Australia cont un'area de 227,444 km² (el prim a l'è la Tasmania), ma anca el segond pussee popolos (dopo del Noeuv Galles del Sud) con pussee de 6.5 milion de persone e quell pussee densament popolad (28 per km²).

## Storia

El stat del Victoria l'era in origen cà de tancc tribu de aborigen australian che hann abitad la zona per miara de agn prima di europee.

El Victoria, 'me el Queensland, l'è stad nominad inscì per la Regina Vitoria, che l'haveva regnad sgiamò per 14 agn in del Regn Unid, quand che la colonia l'è stada fondada, in del 1851. El 1 de luj del 1851, inn stad metud foeura i at per l'elezione del prim Cinsili Legislativ del Victoria, e l'assoluda independenza del Victoria del Noeuv Galles del Sud l'è stad proclamad con la noeuva *Colony of Victoria*. Semper in del 1851 el vegn descovert l'or arent a Ballarat, e poeu a Bendigo. I descoverte inn vegnud in tancc sit in Victoria, quest l'ha fad tacà vun di pussee grande corse a l'or del mond intregh. La colonia l'è clessidra a la svelta in popolazzion e economia. In 10 agn, la popolazzion del Victoria l'è cressuda de 76,000 a 540,000 persone. Tucc i categorie de record inn stad fad, del "sit alluvional in superfis pussee rich in del mond" al toch de or pussee grand. In tra el 1851 e el 1860 el Victoria l'ha produt un terz de la produzzion mondiala.

## Geografia

Bagnad a sud-ovest de l'ocean Indian e a sud-est de l'ocean Pacifegh, el gh'ha a sud el strecc de Bass che el separa de la Tasmania. El confina a nord e nord-est cont el Noeuv Galles del Sud, con la linea de confin in tra i du stat marcada per la pupart del fium Murray, a ovest con l'Australia Meridional: el so territori a l'è occupad da la gran pianura del Murray a nord-ovest che la se volza a sud-est in de la part meridionala de la Granda Cadena de Spartizzion che la riva in di Alp australiane (m. Feathertop, 1922 m). I coste inn in sgener basse, al center la se derva la profonda zoca de Port Phillip indova la nass la capitala del Stat, Melbourne.

## Note

## Alter proget

Altri progetti

* Wikimedia Commons
* Wikivoyage
* Wikimedia Commons el gh'ha dent imagin o alter archivi su **Victoria (Australia) Wikivoyage el gh'ha dent Informazzion turisteghe su **Victoria (Australia)**
# Darwin (Australia)

|  |  |
| --- | --- |
|  | Quest articol chì l'è scrivud in lombard, con la Noeuva Ortografia Lombarda |

La cità de Darwin.
**Darwin** a l'è una cità de l'Australia, capitala del Territori del Nord, cont una popolazzion de circa 147.255 persone in del 2019, la cità a l'è el center pussee important del territori e chì la viv pupart de la popolazzion. A l'è la capitala australiana pussee piscinina e pussee a nord de tute. La cità la ciapa el so nom del scenziad ingles Charles Darwin.

## Storia

Inn i grup aborigen de lengua laragiya i prim abitant de la zona de Darwin. El so nom de lor de l'area a l'è *Garramilla*, o ben "preja bianca", per via del color de la preja in de la zona. Haveven comerci cont el sud-est Asia e importaven ben de l'ovest e del sud Australia.

A inn stad poeu i olandes a esplorà per prim la costa nord in del secol XVII e a dissegnà la prima mapa europea de l'area. El 9 de setember del 1839, la nav inglesa HMS *Beagle* la riva indova incoeu el gh'è el port de Darwin. A l'è el John Clements Wickham che el el ciama "Port Darwin" in onor del Charles Darwin, che l'era stad con lor in su la nav in del viagg prima de quell chì. La cità la vegn fondada del capitan Goyder cont el nom de Palmerston, in onor de l'Henry Temple, el 5 de febrar del 1869, renominada Darwin in del 1911. La cità a l'è stada recostrida squas del tut per quater voeulte, a causa del ciclon del 1897, del ciclon del 1937, del bombardament giapones in de la Segonda Guerra Mondial e del Ciclon Tracy in del 1974.

## Geografia

Darwin la gh'ha a nord el mar de Timor. La cità la gh'ha denanz la zoca che la ciapa el nom de la cità, a est la Frances Bay e la Cullen Bay a ovest. El territori de la cità a l'è pian e poch volt, inscambi i coste a inn caraterizade de parch e spiage longhe. Darwin a l'è pussee vesina ai capital de olter cinch Paes in relazzion a la capitala australiana, Canberra: 3.137 km la separen de fad de quella chì, inscambi la se troeuva a 656 km de Dili (Timor Est), a 1.818 km de Port Moresby (Papua Noeuva Guinea), a 2.700 km de Giacarta (Indonesia), a 2.607 km de Bandar Seri Begawan (Brunei) e a 2.247 km de Ngerulmud (Palau).

La region, 'me bona part del Territori del Nord, la gh'ha un clima tropical cont una stagion succia e vuna umida. Un period cognossud 'me "the build up" el mena in de la stagion umida temperadure e umidità pussee volte. La stagion umida la riva de solet de fin november a december, la stagion succia, inscambi, la riva a magg e l'è manch umida.

## Note

## Alter proget

Altri progetti

* Wikimedia Commons
* Wikivoyage
* Wikimedia Commons el gh'ha dent imagin o alter archivi su **Darwin (Australia) Wikivoyage el gh'ha dent Informazzion turisteghe su **Darwin (Australia)**
# .to

|  |  |
| --- | --- |
|  | Quest articol chì l'è scrivud in lombard, con la Noeuva Ortografia Lombarda |

**.to** a l'è el domini de prim nivell nazzional de Tonga, doperad del 1995.

## Ligam de foeura

* Sit ofizzial

## Alter proget

Altri progetti

* Wikimedia Commons
* Wikimedia Commons el gh'ha dent imagin o alter archivi su **.to**
# Carl III del Regn Unid

|  |  |
| --- | --- |
|  | Quest articol chì l'è scrivud in lombard, con la Noeuva Ortografia Lombarda |

El Carl (2015)
El **Carl III** (nassud **Carl Felip Artur Giorgg** in ingles *Charles Philip Arthur George*; Londra, 14 de november 1948) l'è el Re del Regn Unid e de tucc i Regn del Commonwealth, oltra che capo de la Gesa Anglicana, del 8 de setember 2022, dopo la mort de la mama.

A l'è el fioeul de la Lisabeta II e del Prenzip Felip, e l'è stad maridad prima con la Diana Spencer, con la che 'l gh'ha havud du fioeui, el Ghielm e l'Enrich, e poeu con la Camilla Shand.

Persona pussee innanz cont i agn a andà in sul trono britannegh, l'è stad anca l'ered per pussee temp. L'ha scrivud o co-scrivud pussee de 20 liber prima de deventà Re, ma l'è regordad anca per havé sostegnud di forme de medesina alternativa compagne de l'omeopatia, roba che l'ha fad un poo de polemica.

## Riferiment

* Treccani

## Alter proget

Altri progetti

* Wikiquote
* Wikimedia Commons
* Wikiquote el gh'ha dent citazzion de o su **Carl III del Regn Unid Wikimedia Commons el gh'ha dent imagin o alter archivi su **Carl III del Regn Unid**

## Vos corelade

* Corona de Carl, Prenzip del Galles
# Interstatal 5

|  |  |
| --- | --- |
|  | Quest articol chì l'è scrivud in lombard, con la Noeuva Ortografia Lombarda |

Mapa de la strada
La **Interstatal 5** a l'è una strada interstatal di Stat Unid longa 2223 e 1381.29 mij. La conliga Canada e Messich.

## Riferiment

* US Road map

## Alter proget

Altri progetti

* Wikimedia Commons
* Wikimedia Commons el gh'ha dent imagin o alter archivi su **Interstatal 5**
# El Salvador

|  |  |
| --- | --- |
|  | Quel articul chì l'è scrivüü in Lumbard, cun l'urtugrafia insübrica ünificada.
 |

| El Salvador |
| --- |
|

|  |  |
| --- | --- |
|  |  |
|  |  |
| *Dios, Unión, Libertad* |

 |
| El Salvador - Localizazion |
| Daits aministrativ |
| Nom intreg |  |
| Nom ofiçal | El Salvador e la République du Salvador |
| Lengue ofiçai | lèngua spagnöla |
| Capitala | San Salvador |
| Politega |
| Forma de govern |  |
| Capo de Stat | Nayib Bukele |
| Capo de Govern | Nayib Bukele |
| Superfix |
| Totala | 21 041 km² |
| Popolazion |
| Totala | 6 029 976 ab.(2024) |
| Densitaa | 286.58 ab./km² |
| Jeografia |
| Continent | America del Nord |
| Confin | Honduras e Guatemala |
| Fus orari | UTC−6 e Amèrica/El\_Salvador |
| Economia |
| Valuda | Dolar statünidens e bitcoin |
| PIL (nominal) | 29 451,24 milion de USD (2021) |
| Varie |
| Codex ISO 3166 | SV, SLV, 222 |
| TLD | .sv |
| Prefiss tel. | +503 |
| Sigla autom. | ES |
| Inn nazional | Himno Nacional de El Salvador |
| Evoluzion storega |
| Proclamazion | 2 febrar 1841 |
|   |

**El Salvador** a l'é un paes del America centrala.

Al cunfina cunt el Guatemala e l'Honduras. L'Ucean Pacifich el bagna i sò cost.

La capital a l'é San Salvador.

El gh'ha un süperfiss de 21.040 km² e un pupulaziun de quas 6.900.000 abitant.

## Urganizaziun pulitiga

L'Honduras (nòm ufizial: **Repübliga de El Salvador**) a l'é una repübliga.

El president a l'é 'l Nayib Bukele (del 2019).

|  I statt de l'America del Nord |  |
| --- | --- |
| Antigua e Barbuda | Bahamas | Barbados | Belize | Canada | Costa Rica | Cuba | Dominica | El Salvador | Giamaica | Grenada | Guatemala | Haiti | Honduras | Messich | Nicaragua | Panama | Republega Dominicana | Saint Kitts e Nevis | San Vincenz e Grenadin | Santa Luzia | Statt Unii | Trinidad e Tobago |
# Nancy Pelosi

|  |  |
| --- | --- |
|  | Quest articol chì l'è scrivuu in lombard, grafia milanesa. |

Litratt offizial (2019)
La **Nancy Pelosi** (Baltimora, 26 de marz 1940) l'è 'na politega statunitensa, speaker de la Cambra di Reppresentant di Stat Unii in tra el 2007 e 'l 2011 e poeu del 2019, l'è la donna a vess rivada pussee in alt in di istituzion americann e l'è stada la prima speaker italo-americana, californiana e donna.

## Riferiment

* Biografia